Why Do Fools Fall In Love (sang)

«Why Do Fools Fall in Love» er en rock/doo-wop-sang som første gang blei utgitt på plate i januar 1956 av Frankie Lymon & the Teenagers. Det var gruppas platedebut, og den blei raskt en stor slager med høye listeplasseringer i USA og Storbritannia (nummer 1 på rhythm-and-blues-lista,nummer 6 på Billboards poplisteDouglas Keister: Stories in Stone New York: A Field Guide to New York City Area Cemeteries and their Residents, side 182, Gibbs Smith 2011.  og nummer 1 på singellista i StorbritanniaSøk på Everyhit.com; besøkt 6. oktober 2012.). På tidsskriftet Rolling Stone si liste over tidenes 500 beste låter er den nummer 314.Oppslag på nettstedet til Rolling Stone; besøkt 29. mars 2016.

Sangen er den mest kjente av innspillingene til Frankie Lymon & the Teenagers.

 Opphav 

The Premiers var ei vokalgruppe som bestod av fem tenåringer i strøket Washington Heights på Manhattan i New York. Gruppa opptrådte på gatehjørner og lokale konserter. Høsten 1955 foreslo en nabo at de burde forsøke å skrive egne sanger, og til inspirasjon gav han dem en del kjærlighetsbrev han hadde fått. Et av breva inneholdt linja «Why do birds sing so gay?» («Hvorfor synger fuglene så lystig?»), og denne frasen passa inn i en sang gruppa allerede arbeidde med.

Det er ulike historier om hvem som skreiv sangen, men de fleste involverer de tre gruppemedlemmene Jimmy Merchant, Herman Santiago og Frankie Lymon. 

Da gruppa fikk muligheten til å prøvesynge for George Goldner og plateselskapet hans Gee Records var «Why Do Birds ...» en av låtene de framførte. Goldner foreslo å endre tittelen til «Why Do Fools Fall in Love», han tildelte Lymon førstestemmen istedenfor Santiago – og han endra gruppas navn til the Teenagers.Se blant annet Jay Warner: American Singing Groups. A History from 1940s to Today, side 242–245, Hal Leonard Corporation 2006; og Anthony M. Musso: Setting the Record Straight: The Music and Careers of Recording Artists from the 1950s and Early 1960s ... in Their Own Words, bind 2, AuthorHouse 2008, side 243f. I et intervju i bladet Ebony i januar 1967 (Art Peters: «Comeback of a child star») fortalte Frankie Lymon at han hadde ei tid før hadde skrevet en stil på skolen om ulykkelig eksteskap og samliv i nabolaget, og at han så gjorde denne om til en sang. 

I januar 1956 blei det plateutgivelse. Det første opptrykket oppgir Lymon, Santiago og Goldner som opphavmenn til sangen. På seinere opplag og cover-utgivelser var Santiagos navn tatt vekk. Da Morris Levy kjøpte Goldners andel av Gee Records, blei han registrert som rettighetshaver sammen med Lymon.

På 1980-tallet blei sangen igjen populær på grunn av ei nyinnspilling ved Diana Ross. Dette førte til flere juridiske tvister om opphavsretten. Dels gjaldt dette hvem som var arving av Frankie Lymon, som hadde gått bort i 1968. Men det var også en rettssak der Santiago og Merchant krevde rettigheter. De vant fram i 1992, men denne kjennelsen blei tilsidesatt i 1996 på grunn av regler om foreldelse av slike rettighetskrav. Lymon og Levy er derfor fortsatt de registrerte opphavspersonene.Merchant v. Levy, hos FindLaw.com; besøkt 21. september 2012.

 Andre versjoner 

Omtrent samtidig med originalversjonen kom det to andre populære utgaver av «Why Do Fools ...», en med Gale Storm og en med the Diamonds. Sistnevnte kom ut bare uka etter. Den var i tradisjonell doo-wop-stil og nådde tolvteplass på listene i USA. Gale Storms utgave er mer prega av henne som klassisk sanger, uten sterke tegn til rhythm-and-blues. Denne versjonen blei mye spilt i radioprogrammer retta inn mot et hvitt publikum.«Miss Storm has a hot follow-up here to her two most recent efforts, both now on the best selling retail chart. This one has its philosophical touches but more important, it swings and drives with an exciting and spirited delivery. The band gets in its wild and exciting licks in a fitting back-up. This one is slated for sure action.» Omtale i Billboard 11. februar 1956.Et eksempel: I Billboards utgave for 21. april 1956 finnes alle tre utgavene av «Why Do Fools ...» på listene over «Best Sellers in Stores» og «Most Played by Jockeys» (begge listene har 25 sanger), og både originalen og Gale Storms versjon er på lista over «Most Played in Juke Boxes» (med 20 sanger).Om hvite artisters innspillinger av «svart» musikk, se for eksempel Glenn C. Altschuler: All Shook Up: How Rock 'n' Roll Changed America, side 56, Oxford University Press 2003.

Dette er seinere gjort tallrike innspillinger av «Why Do Fools ...». Den mest kjente stod Diana Ross for i 1981. Hennes versjon nådde sjuendeplass på Billboards singel-liste og fjerdeplass i StorbritanniaSøk på Everyhit.com; besøkt 6. oktober 2012.. Albumet hennes fra samme år heter også Why Do Fools Fall in Love. I 1994 gav Ross ut en remiksa versjon i Storbritannia. Denne nådde 36.-plassSøk på Everyhit.com; besøkt 6. oktober 2012..

The Beach Boys brukte sangen som b-side på «Fun, Fun, Fun» i 1964 og har seinere gitt ut flere nymiksa varianter.Jim Curtis: Rock Eras. Interpretations of Music and Society, 1954–1984, Bowling Green State University Popular Press 1987, ISBN 9780879723699, side 105.Oversikt over Beach Boys-plater med «Why Do Fools Fall In Love», på nettstedet Allmusic.com; besøkt 29. mars 2016.

Ann-Margret, Robben Ford og Chip Z'nuff spilte inn sangen og ga en ut på albumet Born to Be Wild i 2023.

 Film 

Originalinnspillinga brukes i filmen American Graffiti (Siste natt med gjengen) fra 1973.Oversikt over musikk som spilles i filmen American Graffiti, på nettstedet Internet Movie Database; besøkt 29. mars 2016. 

I 1998 kom en film med navnet Why Do Fools Fall in Love, som omhandler Frankie Lymon & the Teenagers med særlig vekt på arvestriden etter Lymon.Opplysninger om filmen på nettstedet Internet Movie Database; besøkt 29. mars 2016.

 Noter 

Kategori:Sanger fra 1956
Kategori:Rockesanger
Kategori:Rockesanger fra 1950-årene